cyanic-selkie/wikianc huggingface dataset:
Dråby kirke (Djursland)
I årene 1967–1971 ble Dråby kirke restaurert og Dråby gamle skolebygning ble anskaffet for å innredes til kapell og andre nødvendige rom i tilknytning til kirken.
Norsk Roklub i Berlin
Norsk Roklub i Berlin (stiftet i 1907) er en roklubb i Berlin i Tyskland, som ble opprettet 25. januar 1907 av studenter som et samlingssted for nordmenn i Berlin.
Søramerikacupen i alpint 2022
Søramerikacupen i alpint 2022 ble arrangert fra august til september 2022.
Norsk Roklub i Berlin
Klubben har tilhold i Hessenwinkel i Berlins ortsteil Rahnsdorf i bydelen Treptow-Köpenick og er venneklubb med RG West i Spandau.
Søramerikacupen i alpint 2022
Søramerikacupen i alpint er en av kontinentalcupene i alpint, som er nivået under verdenscupen i alpint.
Norsk Roklub i Berlin
Historie
Et sportslige høydepunkt for roklubben kom i 1938, da nordmennene med en lånt åtter, vant det akademiske mesterskapet i Berlin, foran 11 tyske lag. Under andre verdenskrig prøvde enkelte gjenværende norske studenter og fastboende å se etter klubbens eiendom, men roing ble det ikke noe av. Klubbens båter ble ødelagt da russiske tropper rykket inn i Berlin. Etter krigen ble eiendommen liggende i DDR (Øst-Tyskland). Myndighetene tilbød roklubben penger for eiendommen, med det ble avvist av medlemmene. Svaret ble det samme da det norske utenriksdepartementet anbefalte et forlikstilbud fremsatt av DDR. I 1989 etablerte de norske medlemmene av foreningen en stiftelse. Fem måneder senere falt Muren. Etter tre år kunne den norske klubben igjen tiltre sin eiendom i Rahnsdorf.
6. serierunde i Toppserien 2020
6. serierunde i Toppserien 2020 starter fredag 7. august med kampen mellom og  på Intility Arena i Oslo og avsluttes søndag 9. august med kampen mellom  og.
Ingrisma paralleliceps
Ingrisma paralleliceps er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, avlang, skinnende grønn gullbasse. "Snuten" er rundet spadeformet forlenget. Oversiden er ganske tett punktert, dekkvingene med grove punktrader.
Utbredelse
Arten lever på Taiwan.
Cypridina dentata
Cypridina dentata er en art i slekten Cypridina. Arten ble opprinnelig kalt Pyrocypris dentata. Cypridina er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Åshild Kjelsnes
Åshild Johanne Høivik Kjelsnes (født 9. mai 1957 i Florø) er en norsk lokalpolitiker for Arbeiderpartiet. Hun var fylkesordfører i Sogn og Fjordane fra 2011 til 2015, hun var fylkesvaraordfører fra 2009 og ble fylkesvaraordfører igjen etter valget i 2015, da Jenny Følling overtok vervet. Kjelsnes har vært medlem av fylkestinget sia 1992. Før det hadde hun en periode i Flora kommunestyre.
Jon Aasen
Jon Sverre Aasen (født 16. mars 1951) er en norsk lokalpolitiker for Arbeiderpartiet.
Åshild Kjelsnes
Kjeldsnes har studert ledelse ved Kvinneuniversitetet. Før sin politiske karriere var hun kontortilsatt ved Florø sjukehus.
Jon Aasen
Han var ordfører i Vanylven kommune fra 1988 til 2003 og fylkesordfører i Møre og Romsdal i perioden 2003–2007 og fra 2011 til 2019.
Cypridina dentata
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Alliance Defending Freedom
Alliance Defending Freedom (ADF, tidligere Alliance Defense Fund) er en amerikansk kristenkonservativ og høyreradikal organisasjon som særlig arbeider mot LHBT+-rettigheter, abort og prevensjon. ADF har arbeidet for kriminalisering av homofili, for å forhindre lover mot diskriminering av LHBT+-personer, for sterilisering av transpersoner og mot transpersoners deltagelse i sport. Southern Poverty Law Center beskriver ADF som en anti-LHBT+-hatgruppe på grunn av gruppens arbeid mot grunnleggende rettigheter og anerkjennelse for LHBT+-personer.
Cypridina dentata
Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Jon Aasen
Aasen er utdannet som lærer.
Hansen (Nebraska)
Historie
Hansen ble grunnlagt i 1879 da jernbanen kom til dette punktet. Hansen fikk sitt navn etter en jernbanefunksjonær.
Et postkontor ble åpnet i Hansen i 1879, og var i drift til det ble nedlagt i 1955.
Kommuner i departementet Charente
Dette er en liste over de 404 kommunene i departementet Charente i regionen Nouvelle-Aquitaine i Frankrike. Per 1. januar 2021 er antall kommuner redusert til 365.
Nikotin
Nikotin er et fargeløst stoff i væskeform. Det er en giftig alkaloid og finnes i plantefamilien søtvier. Den finnes i størst mengde i tobakksplanten, men er til stede i mindre mengder også i tomater, poteter, auberginer og grønn pepper. Nikotinalkaloider finnes dessuten i kokaplantens blader.
Family Research Council
Family Research Council (FRC) er en amerikansk evangelikalsk kristenkonservativ gruppering etablert i 1983 som oppgir å arbeide for ekteskapet og familien som grunnlag for sivilisasjonen. Fokusområder for organisasjonen er abort, prevensjon, skilsmisse, LHBT+-rettigheter, likekjønnet ekteskap og partnerskap, stamcelleforskning og aktiv dødshjelp.
Gruppen har fått kritikk for å anvende påstander uten vitenskapelig støtte, blant annet ved å referere til den høyreorienterte organisasjonen American College of Pediatricians. Southern Poverty Law Center har beskrevet Family Research Council som en anti-LHBT+-hatgruppe på grunn av gruppens «falske påstander om LHBT-personer på grunnlag av diskreditert forskning og søppelforskning».
I 2012 ble organisasjonens hovedkvarter oppsøkt av Floyd Lee Corkins som tungt bevæpnet hadde planlagt et massedrap. Resolutt inngripen av ansatte forhindret ham å gjennomføre masseskytingen, og han rakk kun å skyte en sikkerhetsvakt i armen før han ble overmannet. I avhør oppgav Corkins at han hadde plukket ut FRC som mål fra Southern Poverty Law Center sin liste over hatgrupper. Han ble dømt til 25 års fengsel.
Nikotin
Nikotin dannes i røttene ved biosyntese og konsentreres i bladene. Man har anslått at nikotin utgjør 0,6–3 % av tobakkens tørrvekt,. Formålet med at planten produserer nikotin, som er et sterkt neurotoksin, er å beskytte planten mot planteedende insekter. Dette er også grunnen til at nikotin tidligere ble brukt som et insektmiddel, i dag anvendes fortsatt nikotinderivater som for eksempel "imidacloprid".
I små konsentrasjoner virker nikotin stimulerende på pattedyr og dette er en av hovedårsakene til avhengigheten bruken av tobakk medfører. De farmakologiske og adferdsmessige kjennetegnene som betegner tobakksavhengighet minner mye om de som betegner avhengighet av stoffer som heroin og kokain.
Bakgrunn
Navnet nikotin kommer av tobakksplanten Nicotiana tabacum, som igjen har fått sitt navn etter Jean Nicot, en fransk ambassadør som sendte tobakk og tobakksfrø fra Portugal til Paris i 1550, og anbefalte det som legemiddel. Nikotin ble første gang raffinert fra tobakksplanten i 1828 av det tyske kjemikerfirmaet Posselt & Reiman, og det ble første gang syntetisert av A. Pictet og Crepieux i 1893.
Nikotin er en effektiv insektdreper, og har konserverende virkning. I 1976 fant man rester av pollen og fragmenter av blader fra tobakksplanten i magehulen hos mumien av farao Ramses II. Dette syntes å bevise en mye tidligere kontakt med Amerika enn man hadde kjent til, men museumskonservatorer oppdaget tidlig tobakkens konserverende virkning, og tok i bruk nikotinoppløsninger og oppsmuldrete tobakksblader i sin kamp mot møll og biller. Ramses-mumien ble delvis pakket ut i Kairo i 1886, og tobakksfunnene skyldes trolig forsøk på konservering som ble foretatt da. Spor av kokain og cannabis som i tillegg ble funnet i ni mumier oppbevart i München museum, kan forklares på samme måte.
De eneste legemidlene i dag som inneholder nikotin er de som skal hjelpe mennesker med å bli kvitt tobakksavhengighet.
Kjemi og biokjemi
Nikotin er en hygroskopisk olieaktig væske som er lett oppløselig i alkohol, eter eller petroleumseter og er blandbar i sin baseform. Som en nitrogenbase danner nikotin salter ved reasjion med syrer. Saltene er normalt faste, vannopløselige stoffer. Nikotin brenner ved en temperatur under sitt kokepunkt og dampen vil forbrenne ved 35oC i luften til tross et lavt damptrykk. På grunn av dette vil det meste av nikotinen brenne opp mens man røyker en sigarett, men likevel inhaleres nok til at nikotinen får de ønskede effekter.
Effekt
Nikotin-molekylet har samme størrelse og form som acetylkolin, og påvirker samme reseptorer i hjernen. Nikotin frigjør forskjellige signalmolekyler i og utenfor sentralnervesystemet, blant annet adrenalin, som gir en svakt 'spent' virkning på brukeren. Nikotin frigjør også dopamin, som gir en euforisk følelse og er grunnen til at nikotin er avhengighetsskapende. Dopamin er hjernens naturlige måte å lære hva som er viktig (å spise, overkomme utfordringer, sex, overlevelse osv). Ved nikotin-inntak lærer derfor hjernen seg at nikotin er viktig/nyttig.
Frigjøringen av disse stoffene kan forklare virkninger som en viss stemningshevende og sentralnervøs stimulerende effekt, avslapning, økt puls og blodtrykk, en viss appetittreduksjon og antagelig en viss økning av stoffskiftet.
Bivirkninger
Nikotin har flere skadelige effekter på mennesket. De små arteriolene regulerer blodgjennomstrømning i mange vev. Nikotin trekker sammen muskulaturen i blodåreveggen og reduserer blodgjennomstrømningen og øker blodtrykket i arteriene og gir hypertensjon og økt puls. Nikotin kan stimulere unormal spredning av vaskulære endotelceller, det samme som ses ved åreforkalkning. Nikotin kan også forårsake mikrovaskulær skade gjennom sin virkning på nikotinacetylcholinreceptorer (nAChRs). En undersøkelse med rotter har vist at nikotineksponering opphever de beskyttende virkningene av østrogen på hippocampus. Leggsår har oftest sammenheng med slik redusert blodsirkulasjon. Fortsatt røyking etter oppståtte leggsår resulterer i amputasjon av benet i en betydelig del av tilfellene.
Nikotin øker produksjonen av saltsyre i magesekken og kan forverre magesår og spiserørsbetennelse.
Nikotin har vist seg å forbedre hukommelse og evnen til å utføre kompliserte oppgaver både i normalsituasjon og under stress. Et forskerteam ved King's College i London mener nikotin kan hjelpe hukommelsen og konsentrasjonen hos mennesker. Selv om tobakksrøyking er forbundet med en økt risiko for Alzheimers sykdom er det funnet bevis på at nikotin isolert sett har et potensial til å forebygge og behandle Alzheimers sykdom.
Annen bruk
Nikotin ble en del år brukt som et insekticid, altså som et plantevernmiddel mot insekter. Ren nikotin er meget giftig for mennesker. Konsentratet av nikotin, som ble blandet med vann for spredning på åker, var veldig giftig. Giftigheten var såpass at om en sølte et par dråper med nikotin-konsentrat på huden, så kunne det fort bli en alvorlig kanskje til og med dødelig forgiftning, om en ikke fikk vasket dette bort med såpe og vann ganske fort. På slutten av nikotinets bruk i landbruket mot insekter, så var det kun lov å bruke det i drivhus. Da hadde en to forskjellige røykemidler en tente på, og fjernet seg ut av drivhuset fortest mulig. Disse preparatene var: Disse to midlene ble brukt mot bladlus og trips. Men det gikk ut av salg i løpet av 1983, antageligvis mye på grunn av sin farlighet sammenlignet sin nyttevirkning. Det var da en behandlingsfrist på 7 dager, etter de to produktene her var brukt i veksthus eller vekstbenker. De to middlene her var da i fareklasse A, som var den nest verste fareklassen.
Langvarig bruk
De kroniske skadevirkningene av røyking er blant annet økt kreftrisiko og hjerte-karsykdommer. Disse skadevirkningene er imidlertid i liten grad knyttet til nikotinet.
Gjentatt bruk av nikotin kan føre til utvikling av nikotinavhengighet. Hos omtrent 80 prosent av sigarettrøykere vil røykestopp føre til en abstinensreaksjon med uro, irritabilitet, søvnforstyrrelser og konsentrasjonsvansker. Potensialet for å utvikle avhengighet ser ut til å være lavere ved snusbruk og bruk av e-sigaretter.
Katastrofer og store ulykker i norsk petroleumsvirksomhet
Katastrofer og store ulykker i norsk petroleumsvirksomhet er en oversikt over kjente katastrofer og store ulykker som har funnet sted i Norge eller på norsk sokkel etter 1966, eller som kan knyttes direkte opp mot aktiviteter i petroleumsvirksomheten.
Ann-Solveig Sørensen
Ann-Solveig Sørensen (født 3. desember 1958) er en norsk lokalpolitiker for Arbeiderpartiet og fagforeningskvinne. Hun var fylkesvaraordfører i Finnmark fra 2007, og i perioden 2003–2007 var hun varaordfører i Båtsfjord kommune.
Katastrofer og store ulykker i norsk petroleumsvirksomhet
Katastrofer og storulykker
Katastrofer og ulykker har vært en del av hverdagen for petroleumsindustrien både i Norge og ute i verden, så lenge en har drevet petroleumsvirksomhet. I tillegg har mange fått skader, de fleste trolig knyttet til mindre arbeidsulykker, støy, bruk av farlige kjemikalier og ved dykkersykdommer. Hendelsen med de største menneskelige tap ved petroleumsvirksomhet i Nordsjøen var Piper Alpha-ulykken på britisk sokkel 6. juli 1988 da plattformen eksploderte og 167 mennesker omkom. Alexander Kielland 27. mars 1980 er den nest største hendelsen i Nordsjøen og den største i Norge med 123 døde. Ulykkene har i ettertid blitt stående som et skrekkscenario for hva som kan skje under offshore produksjon av olje og gass. Disse er også de to største ulykken i verden knyttet til petroleumsvirksomheten etter 1970. Det er derfor riktig å si at norsk offshore-industri ikke har noen bedre ulykkesstatistikk enn andre. Antall døde i norsk virksomhet har vist en bedring over tid, men er fortsatt høy. Deler en opp antall døde i perioder fra 1967 og i årsaker får en følgende fordeling:
Ann-Solveig Sørensen
På landsmøtet til Norsk Nærings- og Nytelsesmiddelarbeiderforbund (NNN) våren 2013 blei Sørensen valgt til forbundssekretær, med tiltredelse høsten 2014. Hun har per 2021 rollen som NNN-forbundssekretær og bransjeansvarlig for fiskeindustrien.
Før hun blei heiltidspolitiker arbeidde Sørensen på filetfabrikken Båtsfjordbruket, der hun også var hovedtillitsvalgt.
Katastrofer og store ulykker i norsk petroleumsvirksomhet
Antall døde i norsk petroleumsvirksomheten, fordelt på årsak og tidsepoke
Det har vært tre store grupper ulykker knyttet til konstruksjonssvikt, helikopter og fallulykker. Her dominerer ulykken på Alexander Kielland kraftig. Grunnlaget for reduksjonen i antall ulykker over tid ligger et systematisk arbeid for å redusere risikoen både i næringen og hos myndighetene.
Konstruksjonssvikt
Som følge av Alexander Kielland-ulykken ble det gjennomført en rekke tiltak både for denne typen plattformer (halvt nedsenkbare) og for andre som innebar krav om utmattingsanalyser, krav om at de skal tåle bortfall av slanke staver og krav til skadestabilitet.
Helikopterulykker
Denne gruppen er som for konstruksjonssvikt karakterisert av få hendelser, men med svært alvorlig konsekvenser når det skjer. Det viktigste tiltaket framover er den prosessen som pågår med utskifting av eldre helikopter til nyere med langt større feiltoleranse; utilsiktede enkelfeil skal ikke lengre kunne føre til totalhavari.
Fallulykker
Dette er i hovedsak ulykker knyttet til gjenstander som faller ned fra boretårn og under løfteoperasjoner, og som treffer personer, personer som faller ned fra stillaser og liknende til et lavere dekk eller i sjøen, og personer som blir truffet av rullende rør eller andre bevegelige gjenstander. Den viktigste bidragsyteren til færre ulykker over tid har trolig vært sikker-jobb-analyser som nå gjøres i forkant alle viktige arbeidsoperasjoner.
Oljeutslipp
Det største utslippet på norsk sokkel skjedde på Ekofisk Bravo i forbindelse med en utblåsning som varte en uke – Bravo-utblåsningen. Det er den eneste ulykken av denne typen på norsk sokkel og i Nordsjø-området. Det er ikke noen tegn til forbedring i antall store utilsiktede utslipp, men mengden utlipp gjennom produsert vann har gradvis minket for hver enkelt plattform, som følge av bevisst forebyggende arbeid og på grunn av strammere utslippskrav.
Johann Fabri
Johann Fabri (også kjent som Johannes Fabri og Johannes Smedh, født i Tyskland, død 1496) var en pionér innen den svenske boktrykkerkunsten. Han virket i Stockholm mot slutten av 1400-tallet.
Katastrofer og store ulykker i norsk petroleumsvirksomhet
Oljeutslipp
De største utslippene har vært:
Johann Fabri
Fabri innvandret til Sverige fra Nord-Tyskland etter tilkalling fra erkebiskop Jakob Ulfsson av Uppsala.
Det var Fabri som utførte det første trykte produkt på svensk, et ettbladstrykk kalt Articuli abbreviati. Han trykkrt også i året 1495 den første boken på svensk, Aff dyäffwlsens frästilse, forfattet av Johannes Gerson. Deretter flyttet trykkeriet tll Mariefreds kloster. Etter Fabris død overtok hustruen Anna Fabri trykkeriet og drev virksomheten videre. Den senere i Uppsala arbeidende Bartholomeus Fabri, var også boktrykker og sønn av Johann og Anna Fabri. Bartholomeus Fabri trykket blant annet Statuta Provincialia og var i årene 1527-1530 sjef for det kongelige trykker i Stockholm.
Katastrofer og store ulykker i norsk petroleumsvirksomhet
Oljeutslipp
Statfjord A i 2007 med 4.400 m3
Statfjord C i 1989 med 1.400 m3
Statfjordfeltet i 1992 med 900 m3
Draugenfeltet i 2003 med 784 m3
Risikoindikatorer
Tilsynet gjør en opptelling av en rekke hendelser som alvorlige personskader, støyeksponering, bruk av farlige kjemikalier, antall gasslekkasjer, brønnspark, branner, konstruksjonsskader, skader på stigerør, kollisjoner med mer, og det foretas annethvert år en spørreundersøkelse der endringer i opplevd risiko og arbeidsmiljø måles.
Indikatorene viste en økt risiko fra 1996 til 2000, men en stabil bedring på de fleste indikatorene i årene etter.
Oversikt over ulykker
Nedenfor er en oversikt over kjente katastrofer og store ulykker som har funnet sted i Norge eller på norsk sokkel etter 1966, og som kan knyttes direkte opp mot aktiviteter i petroleumsvirksomheten. I listen under er det tatt med katastrofer der liv har gått tapt eller ulykker der tilsynsmyndighetene har vurdert faren til å være overhengende for tap av mange liv. Videre er det tatt med utslipp på over 1 000 tonn olje.
Kronologisk liste over norske katastrofer og ulykker i petroleumsvirksomheten
Litteratur
Bruce Myers
Bruce Myers (født i 1942 i Radcliffe i Lancashire i Storbritannia, død 15. april 2020 i Paris) var en britisk skuespiller, komiker og regissør.
Biografi
Myers studerte ved Royal Academy of Drama Art i London. Han ble skuespiller ved Royal Shakespeare Company, inntil han ble kjent med Peter Brook i 1970, som han begynte å arbeide med. Det var i forestillinger i Paris som ved Theatre Bouffes du Nord, og på turneer verden rundt. Han var med i forskjellige oppsetninger som for eksempel The Mahabharata, Hamlet, The Tempest, Storinkvisitoren og Love is My Sin.
Han fremsttod i et stort antall filmer for kino og for fjernsyn, som Tilværelsens uutholdelige letthet  av Philip Kaufman,  Mahabharata  av Peter Brook og   Le petit lieutenant  av Xavier Beauvois.
På teaterscenen spilte han blant annet i Semën An-skijs The Dibbuk og i A Midsummer Night's Dream av William Shakespeare, sistenevnte instruerte han også, sammen med Luca Giberti. Han organiserte workshops i byer verden rundt, som i Rio de Janeiro, Adelaide, New York City, Jerusalem, London, Wien og Melbourne. I Italia samarbeidet han med Piccolo Teatro di Milano, med teaterbiennalen i Venezia og fra 2009 med Centro di Creazione Teatrale Internazionale "Policardia Teatro"  i Versilia; og holdt worshops i Roma og mange andre byer, underviste ved Accademia nazionale d'arte drammatica, i Ferrara, i Torino og i Palermo.
Myers døde i Paris den 15. april 2020 av covid-19.
Morten Renå Olsen
Morten Renå Olsen (født 2. juni 1999) er en norsk fotballspiller som spiller for.
Faxaflói
Faxaflói er en bukt sørvest på Island mellom halvøyene Snæfellsnes og Reykjanes.
Hovedstaden på Island, Reykjavík, ligger på sørsiden av bukten. Fra Reykjavik er det mulig å se halvøyen Akranes i nordøst og til og med Snæfellsjökull som er 120 km borte.
Faxaflói har alltid vært en næringskilde for folk som har bodd langs kysten her. I tidligere tider reiste fiskere ut i småbåter for å fiske nær kysten. I dag er skipene mye større, men må lengre til havs for å fange fisk.
Like nord for Reykjavík i Kollafjörður ligger den vesle øyen Viðey. Den har vært bebodd siden 1943, men en har vist at det også har bodd folk her tilbake til 900-tallet. På 1100-tallet ble det bygget et kapell her og et kloster ble grunnlagt i 1225 og eksisterte fram til reformasjonen på slutten av 1500-tallet. Øyene og restene av bosettingen kan besøkes ved å ta båt fra havnen i Reykjavik.
Folk og Forsvar (kontaktblad)
Folk og Forsvar er et kontaktblad som utgis av organisasjonen Folk og Forsvar. Folk og Forsvars Kontaktblad tar for seg aktuelle tema innen forsvars- og sikkerhetspolitikk. Bladet utkommer 5 ganger i året. Ansvarlig redaktør er Monica K. Mattsson Kämpe.
Æthelbald av Mercia
Æthelbald kom tronen da hans fetter, kong Ceolred, var død. Både Wessex og Kent hadde vært styrt av sterke konger på denne tiden, men innenfor femten år skrev den samtidige historieskriveren Beda at Æthelbald styrte over hele England sør for elven Humber. Den angelsaksiske krønike lister ikke Æthelbald som en bretwalda (hersker over Britannia), skjønt det er antatt å være grunnet Krønikens østsaksiske opprinnelse.
Den hellige Bonifatius skrev til Æthelbald en gang rundt år 745, irettesatte ham for ulike lastefulle religionsløse handlinger. Det påfølgende kirkemøtet i Clovesho i 747, og et charter som Æthelbald utstedte ved Gumley i 749 — som frigjorde kirken for en del av dens forpliktelser — kan ha vært et svar på Bonifatius' brev. Æthelbald ble drept i 757 av sine egne livvakter. Han ble kortvarig etterfulgt av Beornrad, som det ellers er lite kjent om, men innenfor et år hadde Offa erobret tronen.
Tidlig liv og trontiltredelse
Æthelbald slektet selv fra Mercias kongelige familie, men hans far Alweo var aldri konge. Æthelbalds bestefar var Eowa, som kan ha delt tronen for en tid med sin bror, Penda av Mercia. Den angelsaksiske krønike nevner ikke Eowa, skjønt den daterte Pendas styre som tretti år fra 625 til 656 da Penda ble drept i slaget ved Winwaed. Imidlertid nevner to senere kilder Eowa som konge: Historia Brittonum og Annales Cambriae. Sistnevnte er kilden for Eowas død i 644 i slaget ved Maserfield hvor Penda beseiret Oswald av Northumbria. Detaljer om Pendas styre er sparsommelige, og det er kun spekulasjon om Eowa var en underkonge som ga sin lydighet til Penda, og om Eowa og Penda isteden hadde delt Mercia mellom seg. Om det siste var tilfelle er det mest sannsynlig at Eowa styrte den nordlige delen av Merica da Pendas sønn Peada ble senere etablert som konge av sørlige Mercia av Oswiu av Northumbria som hadde beseiret Mercias hær og drept Penda i 656. Det er faktisk også mulig at Eowa kjempet imot Penda ved Maserfield.
I løpet av Æthelbalds var det Pendas slekt som hersket over Mercia; Ceolred og derfor en tremenning av Æthelbald, var konge av Mercia fra 709 til 716. En tidlig kilde, Felix' Livet til sankt Guthlac, avslører at det var Ceolred som drev Æthelbald i landflyktighet. Guthlac var en adelsmann fra Mercia som oppga livet som kriger for først å bli en munk ved Repton og deretter en eremitt som levde i gravhøyde ved Crowland. Guthlac var sympatisk til Æthelbalds sak, kanskje på grunn av at Ceolred var i strid med klostrene. Andre besøkende hos Guthlac inkluderte biskop Haedde av Lichfield, en innflytelsesrik mercianer, og det kan være at Guthlac' støtte var politisk nyttig for Æthelbald til å ta tronen. Etter at Guthlac var død hadde Æthelbald en drøm hvor Guthlac spådde ham en stor framtid, og Æthelbald belønnet senere Guthlac med en helligdom da han ble konge.
Da Ceolred døde i anfall ved mektig gestebud, kom Æthelbald tilbake til Mercia og ble kongedømmets hersker. Det er en mulighet at en konge ved navn Ceolwald, kanskje en bror av Ceolred, styrte for en kort stund etter Ceolreds død og til Æthelbald grep makten. Med Æthelbalds trontiltredelse ble Pendas slekt avsluttet; Æthelbalds styre ble fulgt, etter et kort opphold, av Offa, en annen etterkommer av Eowa.
Mercias overherredømme
Æthelbalds styre markerte en tilbakevending til Mercias maktposisjon. Den skulle komme til å vare til slutten av 700-tallet. Med unntaket av det korte styret til Beornrad, som etterfulgte Æthelbald for mindre enn et år, ble Mercia styrt i åtti år av to av de mest mektige angelsaksiske kongene, Æthelbald og Offa.
Ved 731 hadde Æthelbald alle engelskmenn sør for elven Humber under sitt overherredømme, i henhold til Beda. Det er få direkte bevis på forholdet mellom Æthelbald og de kongene som var avhengig av ham. Generelt var en konge som underlagt en overherre som Æthelbald fortsatt å regne som en konge, men ville ha sin uavhengighet innskrenket i en del tilfeller. Chartere er en viktig kilde for bevis på dette forhold. Charter var skriftlige dokumenter som skjenket landområder til tilhengere eller kirkemenn, og ble bevitnet av kongen som hadde makt til å bevilge land. Et charter som ga land i området til en av småkongene kunne nedtegne navnene på både småkongene og overherren. En slik vitneliste kan eksempelvis bli sett i Ismere Diploma. Titlene gitt til disse kongene i disse dokumentene kan også være avslørende: en konge kunne ble beskrevet som en «subregulus», det vil si en «underkonge».
Det har blitt bevart tilstrekkelig med informasjon for antyde progresjonen av Æthelbalds innflytelse over to av de sørlige kongedømmene, Wessex og Kent. Ved begynnelsen av Æthelbalds styre ble både Wessex som Kent styrt av sterke konger, henholdsvis Ine og Wihtred. Wihtred av Kent døde i 725, og Ine av Wessex, en av de mest bemerkelsesverdige herskerne i sin tid, abdisert i 726 for å reise på pilegrim til Roma. I henhold til Den angelsaksiske krønike kjempet Ines etterfølger, Æthelheard, mot en ealdorman ved navn Oswald, og som Krøniken har gitt en ætt som viste nedstamming fra Ceawlin, en av de tidlige kongene av Wessex. Aethelheard lyktes til slutt i denne kampen for tronen, og det er påfølgende indikasjoner at han hersket underlagt Mercias autoritet. Av den grunn kan det være at Æthelbald bidro til å etablere både Aethelheard og hans bror, Cuthred, som etterfulgte Aethelheard i 739. Det er også bevis på sørsaksisk område ble løsrevet fra vestsaksisk dominans tidlig på 720-tallet, og dette kan være en indikasjon på Æthelbalds økende innflytelse i området, skjønt det er mulig at det heller var innflytelse fra Kent framfor Mercia som svekket vestsaksisk kontroll.
For Kent er det bevis «cartulary», diplom, fra Kent som viste at Æthelbald var beskytter av kirker i Kent. Det er imidlertid ingen bevis i charter som viste at Æthelbald tildelte jordområder i Kent, og charter tilhørende Aethelberht og Eadberht, begge konger av Kent, har blitt bevart som viser at de skjenket jord uten at Æthelbald var nevnt. Det kan være at charter som viste Æthelbalds overherredømme rett og slett ikke har overlevd, men resultatet er at det ikke finnes direkte bevis på utstrekningen av Æthelbalds innflytelse i Kent.
Det er bevis på at Æthelbald måtte gå til krig for å hevde sitt overherredømme. I 733 gikk Æthelbald til angrep på Wessex og erobret det kongelige herregodset ved Somerton. Den angelsaksiske krønike forteller også hvordan Cuthred etterfulgte Æthelheard til tronen i Wessex i 740, han gikk «modig til krig mot Æthelbald, konge av Mercia». Tre år senere er Cuthred og Æthelbald beskrevet da de drev krig mot walisere. Dette kan ha vært en plikt som ble lagt på Cuthred av Mercia; tidligere konger hadde på lignende vis støttet Penda og Wulfhere, to tidligere sterke konger i Mercia på 600-tallet. I 752 var Æthelbald og Cuthred igjen på motsatt side av konflikten, og i henhold til en versjon av manuskriptet gikk Cuthred til kamp mot Æthelbald ved «Burford». Æthelbald synes å ha gjenopprettet sin autoritet over vestsakserne på den tiden ved sin død ettersom en senere vestsaksisk konge, Cynewulf, er nedtegnet som vitne ved et charter fra Æthelbald fra helt i begynnelsen av hans styre i 757.
I 740 ble en krig mellom piktere og nurthumbrianere rapportert. Æthelbald, som kan ha vært en alliert med Óengus, konge av pikterne, dro fordel av Eadberhts fravær fra Northumbria til å herje i dennes land, og Æthelbald brente kanskje York.
Titler og bretwaldaskap
Tidligere i Bedas krønike Historia ecclesiastica gentis Anglorum listet han syv konger som styrte engelskmennenes sørlige provinser med styre som er datert fra slutten av 400-tallet og fram til slutten av 600-tallet. Deretter har Den angelsaksiske krønike, en annen viktig kilde for perioden, beskrevet disse syv som bretwaldaer eller brytenwaldaer, en tittel som er oversatt som «Britannia-hersker» eller «Vidt-hersker». Krøniken legger kun til én konge til listen: Egbert av Wessex, som styrte på 800-tallet. Den resulterende listen av åtte bretwaldas utelater sterke konger fra Mercia. Det er mulig at krønikeren kun la Egberts navn til Bedas opprinnelige liste av syv framfor å hevde at ingen annen konge oppnådde tilsvarende makt i England. Krønikeskriveren var ganske sikkert en vestsakser, og siden hverken Æthelbald eller Offa var konger av Wessex er det mulig at skriveren ikke nevner dem på grunn av regional stolthet. > Betydningen av begrepet «bretwalda», og maktens vesen og innhold for disse åtte kongene har vært emne for stor akademisk granskning og diskusjon. En har foreslått tolkning at siden Beda skrev i løpet av Æthelbalds regime var den opprinnelige liste på syv de konger som kunne bli sett på som prototyper på Æthelbald i deres dominans av England sør for Humber.
Ytterligere bevis på Æthelbalds makt, eller i det minste på hans titler, er gitt av et betydningsfullt charter fra 736, Ismere Diploma, som har blitt bevart i et samtidig (og muligens original) kopi. Det begynner med å beskrive Æthelbald som «konge ikke bare av mercianere, men også av alle provinser som er kalt av det vanlige navnet sørengelske»; i vitnelisten er han navngitt som «Rex Britanniæ», «Konge av Britannia». En historiker har beskrevet denne tittelen som «en frase som kan kun bli fortolket som en latinsk gjengivelse av den engelske tittelen Bretwalda»; men det kan være at en gang ble disse titlene ikke anerkjent ikke mye lengre bortenfor Worcester, hvor dette og andre dokumenter fra 730-tallet som benyttet tilsvarende titler ble skrevet.
Forholdet til kirken
Boniface sendte brevet først til Egberht, erkebiskop av York, og ba ham korrigere alle unøyaktigheter og forsterke hva som var riktig, og han ba Herefrith, en prest som Æthelbald hadde lyttet til tidligere, å lese og forklare brevet til kongen i egen person. Selv om Bonifaces brev priset Æthelbalds tro og hans almisser har brevets kritikk i sterk grad farget ettertidens oppfatning av Æthelbald. Et krav gjort på en liste av donasjoner på 800-tallet fra klosteret i Gloucester hvor Æthelbald hadde «stukket [ned] — eller slått» til døde en slektning av en abbedisse fra Mercia har også bidratt negativt til hans omdømme.
Æthelbald kan ha påvirket utnevnelsen av påfølende erkebiskoper av Canterbury i Tatwine, Nothelm, og Cuthbert, den siste antagelig tidligere biskop av Hereford; og til tross for Bonifaces sterke kritikk er det bevis på Æthelbalds positive interesse i kirkens affærer. Et påfølgende brev fra Boniface til Cuthbert, erkebiskop av Canterbury, har gitt en god del informasjon om frankiske kirkemøter, særlig et som ble holdt i 747, påbud og forordninger som Boneface gjengir i brevet. Boniface sier ikke direkte til Cuthbert at han også bør holde et kirkemøte, men det synes klart at dette var Bonifaces hensikt. Et kirkemøte ble faktisk holdt ved Clovesho (et sted som i dag ikke lenger kan lokaliseres); og Æthelbald var tilstede og muligens ledet dette møtet. Kirkemøtet behandlet forholdet mellom kirken og den sekulære verden, og det fordømte mange overgrep på de geistlige. Rådet begrenset forholdet mellom munker og lekmenn og bestemte at sekulære aktiviteter var utillatelig for munker, sekulær forretning og sekulære sanger var forbudt, særlig «tåpelige sanger».
To år etterpå, i 749, ved kirkemøtet i Gumley, utstedte Æthelbald et charter som friga kirkelige landområder fra alle forpliktelser unntatt kravet til å bygge borger og bruer — plikter som lå på alle og enhver som en del av trinoda necessitas. Vitner til dette charter var flere biskoper i Mercia, og det er mulig at det ikke hadde noen effekt utenfor Mercia, men det er også mulig at det var en vesentlig del av et reformprogram inspirert av Boniface og tilskyndet ved Clovesho.
Død
I 757 ble Æthelbald drept ved Seckington i Warwickshire, ikke langt unna det kongelige setet i Tamworth. I henhold til en senere fortsettelse av Bedas kirkehistorie ble han «forræderisk myrdet om natten av hans egne livvakter», skjønt grunnen til hvorfor er ikke nevnt. Han ble etterfulgt kortvarig av Beornrad. Æthelbald ble gravlagt ved Repton i en krypt som fortsatt kan bli sett. En samtidig er rapportert for å ha sett ham i en visjon i helvete, noe som forsterker inntrykket av en konge som ikke ble gjennomgående likt. Klosterkirken på det stedet ble antagelig reist av Æthelbald for å huse det kongelige gravsted; andre graver her omfatter blant annet Wigstan.
Et fragment av et steinkors som er blitt bevart ved Repton som inkluderer på den ene siden et ansikt av en utskåret figur av en mann har blitt foreslått som en minnestein over Æthelbald. Figuren er av en mann som bærer rustning og bærer et sverd og skjold og med et diadem bundet rundt hodet.
Legenden om «Alfred III, konge av Mercia»
I henhold til en fortelling nedtegnet på 1500-tallet av den oldtidsinteresserte John Leland, og avledet av ham fra en i dag tapt bok som var i eie av jarlene av Rutland ved Belvoir Castle, var det en gang en kong Alfred III av Mercia som skal ha styrt på 730-tallet. Selv om det aldri har vært noen konge i Mercia som har hatt navnet Alfred, og absolutt ikke tre av dem, om denne fortellingen har noen som helst historisk basis (noe Leland selv avviste) må den antagelig være knyttet til Æthelbald. Legenden hevdet at Alfred III hadde ved en anledning besøkt en viss William de Albanac, den påståtte stamfaren til jarlene av Rutland, ved dennes festning ved Grantham, og gikk til sengs med Williams tre tiltalende døtre. Det var kongens hensikt å ta en av dem som sin elskerinne, men William truet med å drepe uansett hvem han valgte framfor å se henne bli vanæret på dette viset, noe Alfred «answerid that he meant to take one of them to wife, and chose Etheldrede that had fat bottoks, and of her he had Alurede that wan first all the Saxons the monarchy of England.» («svarte at han mente å ta en av dem som sin hustru, og valgte Etheldrede som hadde stor bakdel, og med henne hadde han Alurede som vant først alle saksere Englands monarki.») Et maleri som avbildet denne påståtte hendelsen ble bestilt i 1778 av den daværende hertugen av Rutland, men det ble ødelagt i en brann i 1816.
Pellegrino Rossi
Pellegrino Luigi Odoardo Rossi (født 13. juli 1787 i Carrara, myrdet 15. november 1848 i Roma) var en italiensk (fransk) greve, vitenskapsmann og politiker. Han var en fremtredende person i julimonarkiet i 1830, og var justisminister i Kirkestaten under pave Pius IX.
Liv og virke
Rossi ble drept i 1848. Det ble sagt at drapsmannen var Luigi Brunetti, eldste sønn av Angelo Brunetti (eller Ciceruacchio), som agerte på oppdrag av Pietro Sterbini, og ble hjulpet i sitt forehavende av noen veteraner (eller reduci) fra konflikten i Lombardia. Etter mordet trådte senatet sammen uten særlige tegn på sorg, og med liten eller ingen oppmerksomhet vendt mot drapsofferet. Samme natt forsamlet det seg en folkemengde foran huset til Rossis og sang Velsignet være den hånd som stakk ned Rossi. Sterbini skulle senere spille en viktig rolle i den romerske republikk som ble opprettet i 1849, men flyktet i eksil etter dens fall, inntil 1861. I en rettssak i 1854 ble en mann ved navn Gabriele Constantini dømt og henrettet.
Itawes
Itawes, itawis, hitawit eller itawit (endonym) er en folkegruppe på Filippinene. Navnet kommer fra deres språk; på itawis indikerer prefikset i- i konteksten «folket fra» og tawid betyr «over / andre siden av elven».
Itawesene var blant de aller første innbyggere i Cagayan-dalføret nord på øya Luzon. Foruten morsmålet taler de ibanag og ilokano. Hva gjelder andre filippinske grupper i området stiller de seg ikke ut i særlig grad hva gjelder levebrød, hus og skikker. De har imidlertid egne klestradisjoner: draktene er fargerike og rødt dominerer.
Nizwa
Nizwa (arabisk: نزوى) er en by med ca. 85 000 innbyggere i Oman. Den er hovedbyen i Ad Dakhiliyah guvernenatet og den dominerende byen i det indre av Oman. Den var hovedstad på 500- og 600-tallet.
Byen var i tidligere tider en viktig handelsby. Den var også i flere hundre år det viktigste teologiske senteret for Omans dominerende ibadiretning av islam. Nizwa festning ble ferdigstilt rundt 1650 og er i dag en turistattraksjon. Byen har en gammel, oppusset souk.
Peder Nersveen
Peder Nersveen (født 3. desember 1992) er en norsk fotballspiller som spiller for Idrottslaget Hødd.
Han har spilt for Elverum, Hamkam og NSI Runavik fra Færøyene.
Hans posisjon på banen er sentral midtbane, men han kan også spille ulike posisjoner i forsvar.
Metropolis (sang)
«Metropolis» er en låt av Seigmen fra albumet Metropolis fra 1995. Låta var også den første singelen fra albumet, og kom som høyest på 6.-plass på VG-lista.
Penthouse Playboys' versjon ble gitt ut som singel i mai 1996 og kom på 11.-plass på VG-lista og ble nominert til årets låt under Spellemannprisen 1996.
Juan Fernández-øyene
Juan Fernández-øyene (spansk: Archipiélago Juan Fernández) er et lite arkipel i det sørøstlige Stillehavet som tilhører Chile. Juan Fernández-øyene ligger cirka 660 kilometer vest for Chiles kyst og byen Valparaíso.
Øyene er bebodd av om lag 600 innbyggere, hvorav de fleste bor i hovedstaden San Juan Bautista ved Cumberland-bukta på hovedøyas nordlige del. Øyene utgjør en egen kommune i provinsen Valparaíso. Påskeøya administreres også herfra.
Høyeste punkt er Cerro de los Inocentes som ligger på øya Isla Alejandro Selkirk, 1 329 moh. Arkipelet ble erklært naturreservatet «Parque Nacional Archipiélago de Juan Fernández» i 1935 og fikk i 1977 status som biosfærereservat av UNESCO.
10TAL Bok
10TAL Bok er et svensk bokforlag som startet i 2009 av tidsskriftet 10-tal. Forlegger og sjefredaktør er Madeleine Grive.
Norgesmesterskapet i bueskyting 1999
Norgesmesterskapet i bueskyting 1999 bestod av flere arrangementer som i 1999 kåret norgesmestere i bueskyting.
NM innendørs ble arrangert i Harstad 20.–21. mars. NM i skiveskyting ble arrangert på Klepp 14.–15. august. NM i jakt- og feltskyting ble arrangert i Gjesdal 7.–8. august.
Kongepokalene ble vunnet av Vigdis Grønning og Cato Eide.
Industrial Light & Magic
Industrial Light & Magic er et filmselskap som har spesialisert seg på visuelle effekter innen film, og ble grunnlagt av George Lucas i forbindelse med den første Star Wars-filmen, Star Wars Episode IV: Et nytt håp. Senere har selskapet laget effektene til resten av de seks Star Wars-filmene i tillegg til en rekke andre filmer.
Tvungen migrasjon
Tvungen migrasjon betegner migrasjon som skyldes diskriminering av politiske, religiøse eller etniske årsaker; tvingende økonomiske årsaker (som f.eks. at en må flykte for å kunne tjene til livets brød); eller miljøendringer som naturkatastrofer eller andre alvorlige miljøendringer som ikke gjør det mulig å leve der man kommer fra. Folk som av slike årsaker blir tvunget til å flykte blir ofte kalt for henholdsvis konvensjonsflyktninger, økonomiske flyktninger og miljøflyktninger. Konvensjonsflyktninger kommer inn under FNs høykommissær for flyktninger (UNHCR) sitt ansvar og blir dermed prioritert og fordelt på land som har forpliktet seg til å ta i mot flyktninger. Å komme inn under FN sin definisjon for flyktning kan altså ha stor betydning. Begrepet miljøflyktning er et relativt nytt begrep som kom med den generelle oppmerksomheten rundt miljøproblemer på 1980-tallet.
Norge
Regjeringen etablerte i 2004 NKVTS som nasjonal forskningsinstitusjon for bl.a. tvungen migrasjon.
Kilder
Expulsion
Neodera
Levevis
Både larvene og de voksne (imago) billene lever på planter.
Utbredelse
Slekten er utbredt på Madagaskar.
Jänkisjärvi (innsjø)
Jänkisjärvi er en innsjø i Övertorneå kommune i Norrbottens län. Innsjøen ligger 124 meter over havet, og navnet kommer fra ordene jänkkä som betyr myr, og järvi som betyr sjø. Jänkisjärvi ligger midt på polarsirkelen. Innsjøen er meget grunn, bare omtrent 2 meter på sitt dypeste. Den har et areal på cirka 1,6 km².
Politisk økologi
Politisk økologi er et nytt begrep som oppstod omkring 1980-tallet, der Piers Blaikie er en sentral fagperson. Hans regionale politiske økologi kan ses som en «kreativ idé som kombinerer ulike innfallsvinkler» (Klein 2004:2). For å oppnå dette er den tverrfaglig. Begrepet har enkelt sett oppstått fra en kombinasjon av «kulturell økologi» og «politisk økonomi», og innebærer derfor at man kombinerer kunnskap fra både naturvitenskapelige og samfunnsvitenskapelige fag som f.eks. biologi, økologi, botanikk, hydrologi, meteorologi, geomorfologi, sosiologi, antropologi, geografi og økonomi (Klein 2004:2).
Den politiske økologien gir kunnskapsmessig input av verdi for grønn politisk tenkning og grønn ideologi.
Dušan Kállay
Dušan Kállay (født 19. juni 1948 i Bratislava) er en slovakisk grafisk designer og illustratør av bøker, særlig barnebøker.
Han er utdannet fra Billedkunstakademiet i Bratislava (Vysoká škola výtvarných umení v Bratislave) 1966–72, og har senere undervist ved akademiet siden 1990, som leder av avdelingen for fri grafisk kunst og bokillustrasjoner.
Bokillustrasjoner er en sentral del av hans virksomhet, og mer enn 200 utgaver med hans illustrasjoner er utgitt. Hans verk har blitt presentert på mer enn 100 utstillinger.
Han mottok gulleplet på Biennalen i Bratislava i 1973, 1975 (for illustrasjoner til Alice i Eventyrland), og en hedersutmerkelse fra Biennalen i 1993. Han mottok H.C. Andersen-prisen for illustrasjoner 1988.
Blant hans arbeider kan regnes 1001 natt og H.C. Andersens samlede eventyr i 3 bind, som han laget sammen med sin kone Kamila Štanclová 2001–05.
Gunn Margit Andreassen
Gunn Margit Aas Andreassen (født 23. juli 1973 i Kristiansand) er en norsk tidligere skiskytter fra Birkenes.
Andreassen vant to olympiske stafettmedaljer: bronse under OL 1998 i Nagano og sølv i 2002 i Salt Lake City.
Under VM i 2003 tok hun bronse på 15 km, hennes eneste individuelle internasjonale mesterskapsmedalje. Hun har tre stafettmedaljer fra VM: bronse i 1995, sølv i 1997 og gull i 2004. Hun var også med på å vinne to VM-gull i lagkonkurransen i 1995 og 1997.
Resultater i verdenscupen
Gunn Margit Andreassen står uten individuelle seire i verdenscupen, men har 5 pallplasseringer individuelt, samt 30 pallplasseringer i stafetter og lagkonkurranser. Dette antallet inkluderer pallplasser i olympiske leker og verdensmesterskap, da det innen skiskyting har vært vanlig å regne individuelle seire i OL og VM med i verdenscupen.
Hennes beste plassering i verdenscupen sammenlagt er en 10. plass, noe hun oppnådde i sesongen 1996/1997 og 2001/2002.
Makarska
Makarska (italiensk: Macarsca) er en liten by ved Adriaterhavet i Kroatia, omkring 60 km sørøst for Split og 140 km nordvest for Dubrovnik. Markarska har bystatus og er en del av fylket Split-Dalmatia.
Makarska er sentrum på Makarskarivieraen, en populær turistdestinasjon under Biokovofjellene.
Women’s Liberation Front
Women's Liberation Front (WoLF) er en amerikansk organisasjon som arbeider mot juridisk anerkjennelse av transpersoner. Gruppen beskriver seg som en radikalfeministisk organisasjon som består av «voksne menneskelige hunkjønn» (adult human females). Den hevder transpersoners identitet er ugyldig og at kvinner bare er definert av biologi. Den har blitt beskrevet av bl.a. Vox, The New Republic og La Presse som en transekskluderende radikalfeministisk gruppe. Den omtales som en marginal gruppering av etablerte feministiske organisasjoner, som mener gruppen fremmer en høyreorientert diskriminerende ideologi under dekke av feminisme, men har funnet støttespillere på ytre høyre og blant kristenkonservative organisasjoner i USA. I juni 2022 stod WoLF bak en demonstrasjon mot transpersoner i Washington, D.C. sammen med Alliance Defending Freedom, Family Research Council og Women's Declaration International, hvorav flere regnes som hatgrupper av Southern Poverty Law Center. I 2019 deltok organisasjonen på et arrangement med The Heritage Foundation, der organisasjonen uttalte at transpersoners økte synlighet skyldes «sosial smitte». Organisasjonen har også arbeidet mot Obama-administrasjonens utvidelse av diskrimineringsvern til å gjelde transpersoner.
Malden (Massachusetts)
Malden er en amerikansk by som ligger i Middlesex County i Massachusetts.
Den har og dekker et areal på 13,16 km².
Republikken Artsakh
Hovedstaden er Stepanakert.
Historie
Regionen Nagorno-Karabakh, som er dominert av etniske armenere, ble omtvistet mellom Armenia og Aserbajdsjan, da begge land fikk uavhengighet fra det russiske rike i 1918. Etter at Sovjetunionen fikk kontroll over området, skapte den i 1923 Nagorno-Karabakh autonome oblast (NKAO) i den aserbajdsjanske SSR. I Sovjetunionens siste år gjenoppstod regionen som et stridspunkt mellom Armenia og Aserbajdsjan, noe som kulminerte i en stor etnisk konflikt og i Nagorno-Karabakh-krigen som ble utkjempet fra 1991 til 1994.